CELEX: 32022R1208
Language: lt
Date: 2022-07-12 00:00:00
Title: Tarybos reglamentas (ES) 2022/1208 2022 m. liepos 12 d. kuriuo dėl Kroatijai taikytino euro perskaičiavimo kurso iš dalies keičiamas Reglamentas (EB) Nr. 2866/98

2022 7 14   
               
               
                  LT
               
               
                  Europos Sąjungos oficialusis leidinys
               
               
                  L 187/18
               
            
         TARYBOS REGLAMENTAS (ES) 2022/1208
         2022 m. liepos 12 d.
         kuriuo dėl Kroatijai taikytino euro perskaičiavimo kurso iš dalies keičiamas Reglamentas (EB) Nr. 2866/98
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 140 straipsnio 3 dalį,
         atsižvelgdama į Europos Komisijos pasiūlymą,
         atsižvelgdama į Europos Centrinio Banko nuomonę (1),
         kadangi:
         
                     (1)
                  
                  
                     Tarybos reglamentu (EB) Nr. 2866/98 (2) nustatyti euro ir eurą įvedančių valstybių narių valiutų perskaičiavimo kursai nuo 1999 m. sausio 1 d.;
                  
               
                     (2)
                  
                  
                     pagal 2012 m. Stojimo akto 5 straipsnį Kroatija yra valstybė narė, kuriai taikoma išimtis, kaip tai suprantama Sutarties dėl Europos Sąjungos veikimo 139 straipsnio 1 dalyje;
                  
               
                     (3)
                  
                  
                     remiantis Tarybos sprendimu (ES) 2022/1211 (3) dėl euro įvedimo Kroatijoje 2023 m. sausio 1 d., Kroatija atitinka būtinas euro įvedimo sąlygas ir jai taikoma išimtis nuo 2023 m. sausio 1 d. panaikinama;
                  
               
                     (4)
                  
                  
                     įvedant eurą Kroatijoje būtina nustatyti euro ir Kroatijos kunos perskaičiavimo kursą. Šis perskaičiavimo kursas turėtų būti nustatomas 7,53450 kunos už 1 eurą; šis kursas atitinka dabartinį kunos centrinį kursą, naudojamą valiutų kurso mechanizme (VKM II);
                  
               
                     (5)
                  
                  
                     todėl Reglamentas (EB) Nr. 2866/98 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 2866/98 1 straipsnyje tarp Prancūzijos frankui ir Airijos svarui taikomų perskaičiavimo kursų įterpiama ši eilutė:
            
               „= 7,53450 Kroatijos kunos“.
            
         
         
            2 straipsnis
            Šis reglamentas įsigalioja 2023 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. liepos 12 d.
            
               
                  Tarybos vardu
               
               
                  Pirmininkas
               
               Z. STANJURA
            
         
         
            (1)  2022 m. liepos 4 d. nuomonė (dar nepaskelbta Oficialiajame leidinyje).
         
            (2)  1998 m. gruodžio 31 d. Tarybos reglamentas (EB) Nr. 2866/98 dėl euro ir eurą įvedančių valstybių narių valiutų perskaičiavimo kursų (OL L 359, 1998 12 31, p. 1).
         
            (3)  2022 m. liepos 12 d. Tarybos sprendimas (ES) 2022/1211 dėl euro įvedimo Kroatijoje 2023 m. sausio 1 d. (žr. šio Oficialiojo leidinio p. 31).